ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi es id nl id id pl id id ms id ms id ms id id ms id id id id en ms tr ms ms ms id ms id id id id id id id ms id id id id id id ms id ms ms ms ms jv ms id id id id id en ms ms id id id ms ms ms id ms ms ms id id ms id id ms ms id id id hy hy hy ms ms en en en en en en en en en en en en en en en en en en id ms id id ms en id id jv ms id id it es id id en id ms ms ms ms ms ms
Susu Formula Terbaik Untuk Bayi Alami Sembelit & Cirit-birit - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
7 Tanda Bayi Anda Mengalami Masalah Sembelit & Cirit-Birit, Laktoferin Boleh Membantu Masalah Ini!
Ditulis oleh Asyikin Md Isa Disemak pada 4 minggu lalu
Disemak secara perubatan oleh Dr. Ahmad Wazir Aiman
Ibu ayah mana yang tidak susah hati apabila melihat si manja menderita masalah cirit-birit dan sembelit. Lebih-lebih lagi jika bayi menyusu botol. Tapi, usah bimbang ibu ayah! Ada tip dan susu formula terbaik untuk bayi sembelit yang boleh anda cuba.
Jom semak artikel ini untuk mengetahui bagaimana anda boleh membantu bayi yang mengalami masalah sembelit dan cirit-birit. Akan tetapi sebelum itu, mari kita fahami dahulu mengapa bayi boleh mengalami kedua-dua masalah ini.
Kenapa bayi mengalami sembelit?
Umumnya, masalah bayi sembelit kerap terjadi kepada bayi yang diberikan susu formula 1 kerana kesukaran dalam mencerna susu formula tersebut. Tetapi, ia boleh diatasi dengan mudah. Buat bayi yang diberi susu badan pula, pada dasarnya, susu badan ibu dianggap sebagai makanan yang mudah dicerna oleh bayi.
Malah, susu badan ibu juga sebenarnya bertindak sebagai laksatif atau julap semula jadi 1. Disebabkan itu, bayi yang diberikan susu ibu secara eksklusif jarang mengalami sembelit. Pun begitu, ia tidak bermakna bayi yang menyusu secara eksklusif tidak mengalami kedua-dua masalah pencernaan ini.
Kini anda sudah tahu kenapa bayi boleh mengalami sembelit, pasti soalan seterusnya yang bermain di fikiran ramai ibu ayah adalah bagaimana ingin mengenal pasti sama ada bayi anda mengalami masalah sembelit atau tidak?
Perkara paling penting yang perlu difahami oleh ibu ayah adalah kekerapan bayi membuang air besar bukanlah petanda utama mereka berhadapan masalah sembelit. Malah, jika anda melihat bayi seakan-akan meneran sewaktu membuang air besar pun, ia juga tidak bermaksud mereka mengalami sembelit!
Hal ini kerana proses pergerakan usus sememangnya menjadi satu cabaran besar buat bayi kerana keadaan mereka yang lebih banyak berbaring. Akibatnya, tiada graviti yang mampu membantu memudahkan proses pergerakan usus bayi itu 2.
Tahukah anda, perbuatan meneran itu sendiri dianggap sebagai senaman untuk membina otot abdomen1 dan membantu dalam mengeluarkan najis buat bayi? Menarik, bukan!
Rujuk jadual imunisasi untuk tahu vaksin apa yang anak anda perlukan dan bila
Apa jantina bayi anda?
Tarikh lahir (atau tarikh jangkaan bersalin)
Nama bayi anda? (atau nama panggilan)
7 tanda bayi anda mengalami sembelit
Bagi memudahkan usaha ibu ayah untuk mengenal pasti tanda sebenar bayi sembelit, berikut kami senaraikan beberapa petunjuk yang lebih tepat dalam menentukan sama ada bayi anda mengalami sembelit atau tidak3 seperti di bawah ini:
Perut bayi kelihatan menegang, buncit dan keras
Proses pergerakan usus mengalami kesukaran, mengakibatkan proses meneran najis kelihatan sukar sehingga bayi melengkung ke belakang atau menangis
Bayi tidak mahu menyusu seperti biasa
Najis yang keluar keras dan berdarah
Bau najis atau kentut bayi berbau sangat busuk
Bayi tidak berak walaupun sekali dalam tempoh 5 hingga 10 hari
Selain itu, anda juga boleh mengenal pasti tanda-tanda sembelit apabila melihat bayi seakan-akan lemah dan tidak aktif seperti selalu.
Kekerapan pergerakan usus bayi: Apa yang normal dan apa yang tidak normal?
Sebenarnya, tiada istilah normal dalam menentukan kekerapan bayi membuang air besar. Hal ini kerana, terdapat sesetengah bayi yang diberi penyusuan eksklusif juga tidak mengalami sebarang pergerakan usus selama beberapa hari 3.
Malah, ada juga bayi yang tidak membuang air besar sehingga tempoh seminggu! Biasanya, keadaan ini berlaku pada bayi yang berusia 6 minggu dan ke atas 3. Berita baiknya, apabila ibu ayah sudah memahami proses pergerakan usus bayi, ia secara tidak langsung membantu anda mengenal pasti kekerapan pergerakan usus bayi.
Penting untuk anda tahu, corak pergerakan usus normal bagi seorang bayi sihat amat dipengaruhi oleh jenis susu yang diminum si manja, pemberian makanan pejal, serta apakah makanan spesifik telah diperkenalkan pada bayi.
Tip merawat bayi dengan masalah pencernaan sembelit atau cirit-birit
Selain masalah sembelit, masalah pencernaan lain yang turut kerap berlaku kepada bayi adalah cirit-birit 4. Untuk merawat kedua-dua masalah yang berkaitan dengan sistem pencernaan ini, ianya bergantung kepada persoalan sama ada bayi anda menyusu badan atau tidak.
Jika bayi diberikan penyusuan susu badan, diet pemakanan ibu menjadi kunci utama dalam merawat masalah sembelit dan cirit-birit yang dialami. Walaupun keadaan ini mungkin jarang berlaku, namun bayi mungkin alah terhadap makanan yang anda makan 5. Kesannya, mereka mula mengalami masalah sembelit atau cirit-birit.
Manakala bagi bayi yang diberikan susu formula pula, kaedah rawatan di rumah boleh membantu mengatasi kedua-dua masalah pencernaan berikut. Antara kaedah rawatan di rumah yang boleh diamalkan oleh ibu ayah termasuklah:
1. Pastikan bayi kekal terhidrat
Adalah penting untuk memastikan bayi anda sentiasa terhidrasi bagi membantu proses pergerakan usus yang kerap 6. Hal ini kerana apabila tubuh si manja mengalami dehidrasi, ia akan menyerap air daripada usus besar, lalu menyebabkan najis menjadi keras, kering dan sukar untuk disalur keluar.
Sudah tentu, susu badan adalah sumber nutrisi terbaik untuk memastikan bayi anda sentiasa terhidrasi. Air juga boleh diberi, tetapi hanyalah untuk bayi yang berusia 6 bulan ke atas sahaja 7. Awas, jika anda masih memberikan air kepada bayi di bawah usia 6 bulan, tindakan itu boleh membawa maut akibat water intoxication 8.
2. Berikan bayi mandian air suam
Mandian air suam amat berkesan untuk membantu mengeluarkan apa yang tersimpan di dalam perut bayi. Ia sekaligus meredakan perut daripada ketegangan 6.
3. Lakukan urutan perlahan
Ibu ayah juga boleh cuba melakukan urutan perlahan pada perut dan abdomen bawah bayi 6. Cara ini dapat memberikan ketenangan kepada mereka, malah membantu memudahkan pergerakan usus.
4. Galakkan bayi untuk aktif bergerak
Pergerakan yang aktif bagus untuk pencernaan bayi anda 6. Tapi, sekiranya mereka masih belum berjalan, anda boleh cuba melakukan senaman basikal. Ingin tahu caranya? Mudah sahaja!
Baringkan bayi secara menelentang dan gerakan kakinya secara bulatan seakan-akan mengayuh basikal 6. Selain itu, antara senaman lain yang memudahkan pergerakan usus adalah dengan membengkokkan lutut bayi ke arah dada mereka. Tahan pergerakan tersebut selama 10 saat sebelum meluruskan kembali kaki bayi 6.
5. Menukar pemberian susu formula
Melakukan sedikit perubahan dalam jenis susu formula yang diberi kepada bayi juga dapat membantu mengatasi masalah sembelit dan cirit-birit ini 6. Hal ini kerana adakalanya, terdapat bahan-bahan tertentu di dalam susu formula yang menjadi punca kepada masalah pencernaan bayi anda.
Susu formula terbaik untuk bayi sembelit & cirit-birit
Dalam memilih susu formula terbaik untuk bayi sembelit, ibu ayah digalakkan untuk mencari susu formula yang mengandungi laktoferin. Apa itu laktoferin dan mengapa ia penting buat si manja?
Laktoferin atau “LF” adalah protein penting yang boleh ditemui dalam susu badan ibu. Ia sangat berguna dalam membantu menyokong kesihatan pencernaan bayi 9. Yang menariknya, kadar laktoferin itu sendiri amat tinggi dijumpai dalam kolostrum 10 – susu badan ibu yang terawal.
Kolostrum memberikan sokongan imun penting untuk bayi baru lahir pada minggu-minggu pertama kehidupan mereka. Jangan risau, kolostrum juga terkandung dalam susu matang.
Kebanyakan zat laktoferin boleh dicerna dan memainkan peranan penting pada setiap bahagian tubuh. Zat penting dalam laktoferin ini juga mempunyai fungsi khusus dalam mengurangkan jangkitan bakteria pada usus 11.
Bukan itu saja, laktoferin berfungsi menghalang perkembangan bakteria dengan mengelakkan bakteria daripada zat besi yang penting dalam pertumbuhan dan perkembangan bayi. Kajian klinikal juga menunjukkan protein ini berupaya menyokong kesihatan imun bagi bayi dan kanak-kanak 12.
Laktoferin juga memainkan peranan penting dalam perkembangan otak dan sistem kognitif bayi yang baru lahir, terutamanya dalam proses tumbesaran 19.
Sebuah kajian terhadap bayi baru lahir dengan kurang berat badan mendapati, susu formula yang diperkaya dengan laktoferin (sama ada dengan atau tanpa probiotik) mengurangkan risiko bakteria atau kulat “delayed-onset septicaemia” 17.
Hasil kajian analisis yang berbeza pula menunjukkan laktoferin boleh mengurangkan jangkitan dengan mencegah kulat daripada merebak. Ini bermakna, laktoferin mampu mencegah jangkitan kulat daripada berkembang menjadi penyakit sistemik 18.
Tahukah anda, di dunia ini, hanya 8 kilang tenusu sahaja yang mampu menghasilkan laktoferin untuk digunakan dalam susu formula? Sebanyak 13 gelen susu lembu diperlukan untuk mengekstrak laktoferin tulen bagi menghasilkan satu tiub susu formula.
Selain daripada laktoferin, ibu ayah juga digalakkan mencari susu formula terbaik untuk bayi yang mengandungi PDX dan GOS. Pasti ibu ayah tertanya-tanya apakah itu PDX dan GOS, kan?
PDX atau polydextrose adalah sejenis serat makanan yang berfungsi sebagai “makanan” kepada bakteria yang membawa manfaat kepada keseluruhan saluran usus besar 13. Ia mampu merangsang pertumbuhan dan mengembangkan aktiviti mikroorganisma bermanfaat, terutamanya bakteria yang memenuhi usus.
Selalunya, serat PDX ini boleh dijumpai dalam makanan atau minuman yang dipanggang atau dibakar, bijirin sarapan pagi tanpa gula, puding, produk tenusu dan yogurt 14.
Manakala GOS atau galactooligosaccharide pula adalah sejenis serat yang tidak tercerna oleh aktiviti prebiotik 15. Selain terdapat di dalam susu formula, GOS juga boleh ditemui dalam makanan. Antaranya seperti di dalam artichoke, brokoli, ubi bit, bawang putih serta pelbagai jenis kekacang seperti kacang soya dan kacang ginjal 16.
Gabungan PDX dan GOS ini dapat menyokong pertumbuhan bakteria baik dalam usus si manja, dan sekali gus smeningkatkan fungsi sistem pencernaan mereka. Secara tidak langsung, ia dapat membantu mengurangkan risiko sembelit dan cirit-birit pada bayi!
Tambahkan makanan tinggi serat
Selain lebih teliti dengan kandungan susu formula terbaik untuk bayi, ibu ayah juga boleh menambah jus buah prun atau pir ke dalam botol susu bayi untuk mencegah sembelit dan cirit-birit.
Sekiranya bayi anda sudah mula mengambil makanan pejal, berikan kepada mereka makanan yang kaya serat seperti epal, prun, kacang pis, ataupun bijirin sarapan pagi dengan barli 3.
Semoga perkongsian ini berguna buat anda! Jika masalah sembelit dan cirit-birit bayi masih berterusan, bawa bayi berjumpa doktor bagi melakukan pemeriksaan lanjut. Selamat mencuba!
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
1How long can a baby go without pooping? (2015). Retrieved Oct 28, 2020 from https://childrensmd.org/browse-by-age-group/newborn-infants/long-can-baby-go-without-pooping/
2How Can I Tell if My Baby Is Constipated? (2019). Retrieved Oct 28, 2020 from https://kidshealth.org/en/parents/constipated.html
3Breastfeeding challenges. Retrieved Oct 28, 2020 from https://www.nhs.uk/start4life/baby/breastfeeding/breastfeeding-challenges/constipation/
4Constipation and diarrhea in newborns (2009). Retrieved Oct 28, 2020 from https://www.aboutkidshealth.ca/Article?contentid=458&language=English#
5How long can a baby go without pooping? (2015). Retrieved Oct 28, 2020 from https://parenting.firstcry.com/articles/constipation-in-breastfed-babies-causes-and-prevention/
7How long can a baby go without pooping? (2018). Retrieved Oct 28, 2020 from https://www.pregnancybirthbaby.org.au/when-can-babies-drink-water#
8Feeding your baby water could be FATAL: An expert explains how anything but breast milk can be ‘toxic’ to an infant (2018). Retrieved Oct 28, 2020 from https://www.dailymail.co.uk/health/article-5222035/Feeding-baby-water-FATAL.html
9The Role of Lactoferrin in Gastrointestinal and Immune Development and Function: A Preclinical Perspective(2016). Retrieved Oct 28, 2020 from https://www.jpeds.com/article/S0022-3476(16)00295-X/fulltext
10Immunomodulatory effects of lactoferrin (2014). Retrieved Oct 28, 2020 from https://www.ncbi.nlm.nih.gov/pmc/articles/PMC4814036/#
11Lactoferrin: Balancing Ups and Downs of Inflammation Due to Microbial Infections (2017). Retrieved Oct 28, 2020 from https://www.ncbi.nlm.nih.gov/pmc/articles/PMC5372517/
12Clinical Benefits of Lactoferrin for Infants and Children (2016). Retrieved Oct 28, 2020 from https://www.jpeds.com/article/S0022-3476(16)00298-5/fulltext
13A Review of Physiological Function and Health Effects of Polydextrose (2016). Retrieved Oct 28, 2020 from https://www.fiberfacts.org/review-physiological-function-health-effects-polydextrose/
14Polydextrose (2017). Retrieved Oct 28, 2020 from https://www.fiberfacts.org/consumer_polydextrose/
15Prebiotics: Inulin and Other Oligosaccharides (2017). Retrieved Oct 28, 2020 from https://www.sciencedirect.com/topics/biochemistry-genetics-and-molecular-biology/galactooligosaccharide
16 Galactan & galactooligosaccharide content of food. Retrieved Aug 8, 2020 from https://foodintolerances.org/galactan-galactooligosaccharide-content-of-food/
17Bovine lactoferrin supplementation for prevention of late-onset sepsis in very low-birth-weight neonates: a randomized trial (2009). Retrieved Oct 28, 2020 from https://pubmed.ncbi.nlm.nih.gov/19809023/
18Bovine lactoferrin prevents invasive fungal infections in very low birth weight infants: a randomized controlled trial (2011). Retrieved Oct 28, 2020 from https://pubmed.ncbi.nlm.nih.gov/22184648/
19Lactoferrin Promotes Early Neurodevelopment and Cognition in Postnatal Piglets by Upregulating the BDNF Signaling Pathway and Polysialylation (2014). Retrieved Oct 28, 2020 from https://www.ncbi.nlm.nih.gov/pmc/articles/PMC4510916/
Mahu Cuba Bercerai Susu, Tapi Takut Si Manja Tak Bersedia? Cuba 5 Tip Memudahkan Proses Ini!
Sebelum Hukum Ibu Yang Tak Dapat Menyusu Anak, Fahami 4 Sebab Mengapa Mereka Tak Dapat Menyusu Ini Dulu!
Ditulis oleh Asyikin Md Isa Disemak pada 4 minggu lalu
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.